CELEX: C2005/069/22
Language: et
Date: 2005-03-19 00:00:00
Title: Kohtuasi C-36/05: Euroopa Ühenduste Komisjoni 31. jaanuari 2005. aasta hagi Hispaania Kuningriigi vastu

19.3.2005   
            
            
               ET
            
            
               Euroopa Liidu Teataja
            
            
               C 69/12
            
         Euroopa Ühenduste Komisjoni 31. jaanuari 2005. aasta hagi Hispaania Kuningriigi vastu
   (Kohtuasi C-36/05)
   (2005/C 69/22)
   Kohtumenetluse keel: hispaania
   Euroopa Ühenduste Komisjon esitas 31. jaanuaril 2005 hagi Hispaania Kuningriigi vastu. Euroopa Komisjoni esindaja on õigustalituse ametnikud Ramón Vidal ja Wouter Wils, kohtudokumentide kättetoimetamise aadress Luxembourgis..
   Komisjon palub Euroopa Kohtul:
   
               1)
            
            
               kinnitada, et vabastades peaaegu kõik, kui mitte kõik, asutuste kategooriad autoriõigusega kaitstud teoste üldsusele laenutamisel autoritele tasu maksmisest, rikkus Hispaania Kuningriik nõukogu 19. novembri 1992. aasta direktiivi 92/100/EMÜ (1) rentimis- ja laenutamisõiguse ja teatavate autoriõigusega kaasnevate õiguste kohta intellektuaalomandi vallas artiklitest 1 ja 5 tulenevaid kohustusi;
            
         
               2)
            
            
               jätta kohtukulud Hispaania Kuningriigi kanda.
            
         Õiguslikud alused ja peamised argumendid
   Direktiivi 92/100/EMÜ artikkel 1 seab liikmesriigile kohustuse anda autoritele ainuõigus lubada või keelata nende teoste laenamist. Direktiivi artikli 5 lõige 1 sätestab, et liikmesriigid võivad sellest ainuõigusest teha erandi, tingimusel et autorid saavad vähemalt tasu sellise laenutamise eest. Vastavalt direktiivi artikli 5 lõikele 3 võivad liikmesriigid ainult “teatavad asutuste kategooriad” selle tasu maksmisest “vabastada”.
   Ley de Propiedad Intelectual'i (seadus intellektuaalomandi kohta, edaspidi “LPI”) artiklid 17 ja 19 tunnustavad põhimõtteliselt autorite ainuõigust lubada nende teoste laenutamist. Samas aga muudab LPI artikkel 37.2 selle õiguse sisutuks, vabastades peaaegu iga, kui mitte iga, laenutamise kohustusest küsida autorite eelnevat luba ja maksta hüvitust. Seetõttu leiab komisjon, et LPI artikkel 37.2 on vastuolus direktiivi artiklist 1 ning artikli 5 lõigetest 1 ja 3 tulenevate Hispaania Kuningriigi kohustustega.
   
      (1)  EÜT L 346, 27.11.1992, lk 61.